b'\n_START_ARTICLE_\nComuna Ghioroc, Arad\n_START_SECTION_\nIstoric\n_START_PARAGRAPH_\nPrima atestare documentar\xc4\x83 a localit\xc4\x83\xc8\x9bii Ghioroc dateaz\xc4\x83 din anul 1135. Satul Cuvin este atestat documentar \xc3\xaen anul 1323, iar Mini\xc8\x99, \xc3\xaen anul 1302._NEWLINE_Prima cale ferat\xc4\x83 electrificat\xc4\x83 din estul Europei \xc8\x99i a opta din lume a fost inaugurat\xc4\x83 la Ghioroc, la data de 10 aprilie 1913. S\xc4\x83geata Verde a avut rolul de a transporta \xc8\x9b\xc4\x83ranii din Podgoriile Aradului \xc3\xaen ora\xc8\x99ul Arad, pentru a-\xc8\x99i vinde marfa. Traseul con\xc8\x9binea 3 segmente: Arad - Ghioroc, Ghioroc - P\xc3\xa2ncota \xc8\x99i Ghioroc - Radna._NEWLINE_Pentru a aduna fondurile necesare \xc3\xaenceperii lucr\xc4\x83rilor, s-a format Societatea Anonim\xc4\x83 Calea Ferat\xc4\x83 Arad - Podgoria, cu sediul \xc3\xaen Arad. Proiectul liniei ferate era o stea cu trei col\xc8\x9buri, cu centrul \xc3\xaen Ghioroc._NEWLINE_Dupa aproape 100 ani de la inaugurare, din vechiul traseu a mai r\xc4\x83mas doar un segment, Arad - Ghioroc, traficul realiz\xc3\xa2ndu-se cu tramvaie.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Ghioroc se ridic\xc4\x83 la 3.790 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 4.065\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (79,68%), cu o minoritate de maghiari (14,74%). Pentru 3,9% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (63,69%), dar exist\xc4\x83 \xc8\x99i minorit\xc4\x83\xc8\x9bi de romano-catolici (14,74%), adventi\xc8\x99ti de ziua a \xc8\x99aptea (7,46%), penticostali (4,77%), bapti\xc8\x99ti (2,21%) \xc8\x99i reforma\xc8\x9bi (1,31%). Pentru 4,22% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.'